21 



dinio. Oko „grote" našao sam od biljaka Lactuca muralis, 

 na stijenama poponac (Cymbalaria muralis), pred vratima 

 spilje Taraxacum officinale, a u njoj samoj zelenila se 

 kopriva (Urtica dioeca), koja mi se odala tek onda, kad sam 

 se na nju opekao. 



Uz gromače, a nadomak Nerezinama našao sam: Balota 

 nigra, Plantago major, Urtica dioeca, Agrimonia 

 e u pa tori a, Convolvolus arvensis, Kickxia elatine, 

 Roripa lippicensis i Aristolochia clematitis. 



Drugoga dana odmarao i hladio sam se u Nerezinama 

 pod najvećim stablom lošinjskog otoka, pod golemim glangu- 

 lićem ili koprivićem, kojega posadiše g. 1768. Stablo je visoko 

 preko 25 m, debelo 2.30 m, mjeri u dnu u obujmu 4 m, a tamo, 

 gdje se grana u 15 debelih svrši, 4.60 m. Ogradili su tog diva 

 sa „krunom", t. j. sa tri velika kamena vijenca g. 1867. i pod 

 njime se okuplja u nedjelju i za blagdana brojan narod, kao u 

 pozemnim krajevima domovine pod medonosnom lipom. 



2. Na školju Velom Orsiru. 



Ovaj i susjedni mu školj Orsirić leži otoku lošinjskom 

 prama istoku i najbiži je put do njih od Ćunskoga do kojega 

 smo se uputili barkom 31. kolovoza. Sa sjajnog morskog zrcala 

 omjerismo okom cio golemi i rasklimani greben Osoršćice, sa 

 koje se prama jugu odvališe vrhovi Grbin, Jurovo i Veli Bok. 

 Po njima se crnila zimzelena šuma crnike i lentiške (Pistacia 

 lentiscus), a tužno su se u jutarnjem suncu isticali nekoć bujni 

 vinogradi, koje je uništila filoksera. Njihove prostore zapremio 

 je drač i korov ili ih je čovječja ruka zasijala buharicom ili 

 buhačem (Chrysanthemum cinerariaefolium) od kojeg se pravi 

 poznato pudilo „Insektenpulver". Siju, ovu ivančici naličnu kom- 

 pozitu po cijelom otoku Lošinju, jer uspijeva dobro po onoj 

 zemlji crljenlci, a kad se zakiti sa tisuće bijelih cvijetaka, osvanu 

 pusti i brojni oni vinogradi u uglednom ruhu. a kad je „berba" 

 buhača, u opojnom mirisu. 



Pod zelenim vrhom zagledasmo Nerezine male, koje 

 su poznatije, kao Sv. Jakov, gdje ima pod selom guštika u 

 kojima gnijezde gnjetlovi, koje su oko Ćunskoga rasplodili neki 

 Nijemci. 



